Skemmdarverk unnin í gamla sláturhúsinu í Borgarnesi Í gærmorgun uppgötvaðist að brotist hafði verið inn í gamla sláturhúsið í Brákarey í Borgarnesi og skemmdarverk unnin . Þar eru meðal annars geymdir munir í eigu Safnahúss Borgarfjarðar . „ Sem betur voru engir safnmunir skemmdir , við geymum þarna svona grófari muni en enginn listaverk eru geymd þarna fyrir utan eina styttu , ” sagði Guðrún Jónsdóttir , menningarfulltrúi Borgarbyggðar í samtali við Skesuhorn . Hins vegar segiru hún að brotið hafi verið gler í sýningarskápum og borð eyðilögð . Hún sagði ljóst að þarna hefði verið farið inn með það eitt í huga að vinna skemmdir en eftir þetta yrði farið yfir öryggismál og skoðað hvað hægt sé að gera til að koma í veg fyrir að svona lagað endurtaki sig . Theodór Þórðarson yfirlögregluþjónn segir rannsókn málsins vel á veg komna . Strax hafi grunur beinst að ákveðnum einstaklingum . Hann sagði marga hafa verið yfirheyrða nú þegar og fleiri ætti eftir að ná tali af . „ Þetta eru einstaklingar á milli tektar og tvítugs , eins og maður segir . Aldurinn er svona 18 til 20 ár á þeim sem koma við sögu , ” sagði Theodór og átti von á að málið yrði að fullu upplýst fljótlega .